CELEX: 32020D0906
Language: hu
Date: 2020-06-29 00:00:00
Title: A Tanács (KKBP) 2020/906 határozata (2020. június 29.) a nukleáris fegyverek elterjedésének megakadályozásáról szóló szerződés (NPT) részes felei 2020. évi felülvizsgálati konferenciájának előkészítését célzó tevékenységek uniós támogatásáról szóló (KKBP) 2019/615 határozat módosításáról

30.6.2020   
               
               
                  HU
               
               
                  Az Európai Unió Hivatalos Lapja
               
               
                  L 207/36
               
            
         A TANÁCS (KKBP) 2020/906 HATÁROZATA
         (2020. június 29.)
         a nukleáris fegyverek elterjedésének megakadályozásáról szóló szerződés (NPT) részes felei 2020. évi felülvizsgálati konferenciájának előkészítését célzó tevékenységek uniós támogatásáról szóló (KKBP) 2019/615 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 28. cikke (1) bekezdésére és 31. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2019. április 15-én elfogadta a (KKBP) 2019/615 határozatot (1), amely úgy rendelkezik, hogy az 1. cikkében említett tevékenységeket a (KKBP) 2019/615 határozatban említett finanszírozási megállapodás megkötését követő 18 hónapon belül kell végrehajtani.
                  
               
                     (2)
                  
                  
                     Az ENSZ Leszerelési Ügyek Hivatala a (KKBP) 2019/615 határozat végrehajtási időszakának 2021. április 16-ig történő meghosszabbítását kérte. A kért meghosszabbítás oka a Covid19-világjárvány, valamint a (KKBP) 2019/615 határozat keretében végzett tevékenységek ideiglenes felfüggesztése.
                  
               
                     (3)
                  
                  
                     A (KKBP) 2019/615 határozat 1. cikkében említett tevékenységek végrehajtása a pénzügyi forrásokat érintő következmények nélkül folytatható 2021. április 16-ig.
                  
               
                     (4)
                  
                  
                     A (KKBP) 2019/615 határozatot ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A (KKBP) 2019/615 határozat 5. cikkének (2) bekezdése helyébe a következő szöveg lép:
            
                        „(2)
                     
                     
                        Ez a határozat a 3. cikk (3) bekezdésében említett finanszírozási megállapodás megkötésének időpontját követő 24 hónap elteltével – vagy ha e határozat elfogadását követő hat hónapon belül nem kerül sor finanszírozási megállapodás megkötésére, akkor ezen időtartam elteltével – hatályát veszti.”.
                     
                  
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. június 29-én.
            
               
                  a Tanács részéről
               
               
                  az elnök
               
               A METELKO-ZGOMBIĆ
            
         
         
            (1)  A Tanács (KKBP) 2019/615 határozata (2019. április 15.) a nukleáris fegyverek elterjedésének megakadályozásáról szóló szerződés (NPT) részes felei 2020. évi felülvizsgálati konferenciájának előkészítését célzó tevékenységek uniós támogatásáról (HL L 105., 2019.4.16., 25. o.).